Rossiyadagi Arzamas zavodi O‘zbekistonga suv hisoblagichlari yetkazib beradi

Rossiyaning “Arzamas asbobsozlik zavodi” OAJ O‘zbekistonga hisoblagichlar yetkazib berishni boshlaydi. Bu haqda zavod axborot xizmati ma’lumotiga tayanib UzDaily xabar berdi.

Ma’lum bo‘lishicha, kompaniya O‘zbek standartlashtrish, metrologiya va sertifikatlashtirish agentligidan issiq va sovuq suv hisoblagichlari uchun o‘lchov vositasining tasdiqlangan turi bo‘yicha guvohnoma olgan.
Ushbu hujjat “Arzamas asbobsozlik zavodi” OAJga O‘zbekiston hududida suv hisoblagichlarini tarqatish huquqini berish bilan birga, O‘rta Osiyo mamlakatlarida savdoni kengaytirish imkonini ham yaratadi.